DA Den Europæiske Unions Tidende C 387/22

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2012/C 387/09

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»CABALLA DE ANDALUCÍA«

EF-Nr.: ES-PGI-0105-0935-9.01.2012

BGB ( X ) BOB ( )

1. Afsnit i varespecifikationen, som berøres af ændringen:

—  Produktets betegnelse — ☒ Varebeskrivelse — ☒ Geografisk område — ☒ Bevis for oprindelse — ☒ Produktionsmetode —  Tilknytning — ☒ Mærkning — ☒ Krav i nationale bestemmelser — ☒ Andet: Verifikation af overholdelsen af varespecifikationen

2. Type ændring(er):

— ☒ Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006).

3. Ændring(er):

3.1. Afsnit B) Beskrivelse af produktet i varespecifikationen ændres for at inkludere arten »Scomber colias« som råvare og tillade anvendelsen af vand med et saltindhold på under 1 % som lage:

På basis af ny videnskabelige viden foreslås det, at arten »Scomber colias« inkluderes som råvare i produktet, der er omfattet af den beskyttede geografiske betegnelse »Caballa de Andalucía«. Arten er af visse fiskespecialister blevet klassificeret som en art, der er forskellig fra arten »Scomber japonicus«, hvilket fremgår af den videnskabelige artikel »Phylogenetic differentiation between Atlantic Scomber colias and Pacific Scomber japonicus based on nuclear DNA sequences« af Carlos Infante, Enrique Blanco, Eugenia Zausti, Aniela Crespo og Manuel Manchado, og som er offentliggjort i tidsskriftet »Genetica« (2007) Volumen 130, nr. 1, 1-8 DOI: 10.1007/s10709-006-0014-5.

3.2. I den klassiske taksonomi skelnes mellem tre arter i slægten »Scomber«: S. Scombrus, S. australasicus og Scomber japonicus. Den nye »Scomber«-art, som forskerne har opdaget for nylig, er en trækfisk, og man har valgt at benævne den »Scomber colias«, eftersom den normalt er at finde i Atlanterhavet, mens man bibeholder betegnelsen »Scomber japonicus« for den art, der typisk er at finde i Stillehavet og Det Indiske Ocean. Begge arter kan anvendes til fremstillingen af denne konserves:

Det foreslås at tillade anvendelsen af vand med et saltindhold på under 1 % som lage i konserves med »Caballa de Andalucía« i vand.

De råvarer, der anvendes til fremstilling af ovennævnte konserves, er de samme, »Scomber japonicus« og »Scomber colias«, og fremstillingsmetoden er ligeledes håndværksmæssig og identisk med den, der anvendes til fremstilling af konserves med olie, uden at det ændrer produktets egenskaber. Den eneste forskel er den lage, der anvendes, som er kogevandet med et saltindhold på under 1 %.

3.3. Afsnit C) det geografiske område i varespecifikationen ændres for at inkludere området Chiclana de la Frontera:

Der rettes op på en fejl i resuméet og varespecifikationen vedrørende området Chiclana de la Frontera beliggende i Cádiz-provinsen. Dette område var nævnt i den dokumentation, der blev indgivet til Europa-Kommissionen den 29. juni 2004, men blev ved en menneskelig fejl ikke omfattet i de senere dokumenter til offentliggørelse.

3.4. Hele afsnit D) Elementer der beviser, at produktet har oprindelse i området ændres:

Eftersom overensstemmelsesvurderingsorganet er ændret, indsættes en ny tekst, der specificerer de kontroller, der skal gennemføres, uden at der refereres direkte til det organ, der gennemfører dem, idet det kan veksle fra gang til gang.

3.5. Afsnit E) Beskrivelse af produktets fremstillingsmetode ændres til at omfatte vand med salt som lage i emballagen og de forskellige emballagetyper:

Punktet Emballage ændres, men følgende sætning bibeholdes:

»Det præsenteres i fileter uden skind og ben dækket med olie eller saltvand, i cylindriske eller rektangulære metalbeholdere og glasbeholdere.«

3.6. Afsnit G) Verifikation af overholdelsen af varespecifikationen ændres:

For at teksten stemmer overens med de oplysninger, der er indgivet til Europa — Kommissionen i forbindelse med det officielle kontrolsystem for kvalitetskontrol i Andalusien som led i den flerårige kontrolplan, angives webstedet for Consejería de Agricultura, Pesca y Medio Ambiente de la Junta de Andalucía, hvor det offentliggøres, hvilke organer der har ansvaret for overholdelsen af varespecifikationen.

3.7. Afsnit H) Mærkning i varespecifikationen ændres:

Afsnittet ændres, og logoet for »Caballa de Andalucía« angives. Samtidig beholdes følgende:

»Udover de oplysninger, der er fastsat i den gældende lovgivning, skal mærkningen, der er specifik for hver virksomhed, som forhandler den makrel på konserves, der er omfattet af den beskyttede geografiske betegnelse »Caballa de Andalucía«, tydeligt bære følgende betegnelse: »Indicación Geográfica protegida« og EF-symbolet samt betegnelsen »Caballa de Andalucía«. Enhver emballage, som makrellen med den beskyttede betegnelse forhandles i til forbrug, skal bære nummererede etiketter, som udstedes af kontrolorganet (Consejo Regulador), og som i selve virksomheden anbringes på emballagen, således at det er umuligt at genanvende den.«

3.8. Afsnit I) Nationale bestemmelser ændres:

Bestemmelserne i varespecifikationen tilpasses den gældende lovgivning.

ENHEDSDOKUMENT

RÅDETS FORORDNING (EF) Nr. 510/2006

»CABALLA DE ANDALUCÍA«

EF-Nr.: ES-PGI-0105-0935-9.01.2012

BGB ( X ) BOB ( )

1. Betegnelse:

»Caballa de Andalucía«

2. Medlemsstat eller tredjeland:

Spanien

3. Beskrivelse af landbrugsproduktet eller fødevaren:

3.1. Produkttype:

Kategori 1.7. Fisk, bløddyr, skaldyr, ferske, og produkter på basis heraf

3.2. Beskrivelse af produktet med betegnelsen i punkt 1:

Konserves af makrelfilet i vand og i olie, der er fremstillet håndværksmæssigt.

Det er konserves af højeste kvalitet, fisken har en gråhvid farve, en fast, cremet og saftig konsistens, en behagelig duft og en meget karakteristisk smag af fed fisk.

De konserverede makrelfileter præsenteres i tre varianter afhængigt af den lage, der anvendes, dvs. olivenolie, solsikkeolie eller kogevandet. De emballeres i rektangulære eller cylindriske metalbeholdere og i glasbeholdere.

3.3. Råvarer (kun for forarbejdede produkter):

Til fremstilling af produktet anvendes fiske af arterne »Scomber japonicus« og »Scomber colias«, som er fisk med en torpedoformet, langstrakt krop, en spids mund og en smal halefinne. Den har to tydeligt adskilte rygfinner. Hovedet og kroppen er dækket med små skæl. Den har en grønblå farve, som brydes af striber og bånd, der strækker sig ned til sidelinjen. Siderne og bugen har en perlemorsglans med gråblå bånd. En makrel bliver normalt mellem 20 cm og 30 cm.

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Denne konserves fremstilles ved en håndværksmæssig proces, der traditionelt er anvendt i Andalusien siden oldtiden. Makrellen flås manuelt uden anvendelse af kemiske produkter, hvorved der opnås et produkt af høj kvalitet med en gråhvid farve, der beholder alle sine egenskaber.

Som lage anvendes udelukkende saltvand (med et saltindhold under 1 %), olivenolie eller solsikkeolie.

3.6. Særlige regler vedrørende udskæring, rivning eller emballering osv:

—

3.7. Særlige mærkningsregler:

Mærkningen, der er specifik for hver virksomhed, som forhandler den makrel på konserves, der er omfattet af den beskyttede geografiske betegnelse »Caballa de Andalucía« skal tydeligt bære følgende betegnelse: »Indicación Geográfica protegida«, betegnelsen »Caballa de Andalucía« og EU's logo. Derudover skal den bære nedenstående anagram for beskyttet geografisk betegnelse, som er obligatorisk for alle de konserves med »Caballa de Andalucía«, der er omfattet af den beskyttede betegnelse.

Enhver emballage, som makrellen med den beskyttede betegnelse forhandles i til forbrug, skal bære nummererede etiketter, som udstedes af kontrolorganet (Consejo Regulador), og som i selve virksomheden anbringes på emballagen, således at det er umuligt at genanvende beholderen.

4. Præcis afgrænsning af det geografiske område:

Området for fremstilling af denne konserves er kommunerne Almería, Adra, Carboneras, Garrucha og Roquetas de Mar i provinsen Almería; Algeciras, Barbate, Cádiz, Chiclana de la Frontera, Chipiona, Conil, La Línea, Puerto de Santa María, Rota, Sanlúcar de Barrameda og Tarifa i provinsen Cádiz; Almúñecar og Motril i provinsen Granada; Ayamonte, Cartaya, Huelva, Isla Cristina, Lepe, Palos de la Frontera og Punta Umbría i provinsen Huelva; Estepona, Fuengirola, Málaga, Marbella og Vélez-Málaga i provinsen Málaga.

5. Tilknytning til det geografiske område:

5.1. Det geografiske områdes egenart:

Fremstillingen af makrelkonserves foregår i konservesfabrikker, som ligger i det geografiske produktionsområde. Herved overholdes varespecifikationens anførte kriterier, hvoraf særlig skal nævnes den håndværksmæssige forarbejdning, som følger de samme metoder og fremgangsmåder, som er anvendt siden oldtiden, hvorved fiskens naturlige egenskaber bevares.

Under fremstillingsprocessen er det særlig vigtigt, at fisken flås manuelt af øvede hænder. Det er et håndværk, der på traditionel vis overføres fra generation til generation.

5.2. Produktets egenart:

Den håndværksmæssige fremstilling af »Caballa de Andalucía« gør det muligt at bevare fiskens naturlige egenskaber, og der er således tale om en konserves, der skiller sig ud ved sin faste, cremede og saftige konsistens, behagelige duft og meget karakteristiske smag af fed fisk.

»Caballa de Andalucía« fremstilles af makrel af tidligere nævnte arter, som, selvom de er trækfisk, normalt er at finde i det geografiske område.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Fiskeriet efter trækfisk i Sydspanien går 3 000 år tilbage i tiden, fra fønikerne og tarteserne begyndte at fange tun, auxide og makrel ved hjælp af små net, primitive ruser og de velkendte kroge. Ud over fiskeriet er det også værd at huske på betydningen af industrien for forarbejdning af disse trækfisk, som startede i det 1. århundrede. Alle former for tun og makrel blev forarbejdet på fabrikker, som blev etableret langs hele den andalusiske kyst. De kendte ruiner Baelo Claudia de Bolonia (Tarifa) med deres stadig synlige kar er bare ét eksempel. Derfor er den andalusiske konservesindustri, hvor produkterne fremstilles af de fisk, der fanges i det geografiske område, en del af den ældgamle tradition, der er holdt i hævd frem til i dag. De håndværksmæssige fremstillingsprocesser resulterer i produkter af særlig høj kvalitet, netop på grund af de råvarer der anvendes og den håndværksmæssige fremstillingsproces, som giver produktet nogle særlige organoleptiske egenskaber og resulterer i produkter af meget høj kvalitet og fødevaresikkerhed.

Den håndværksmæssige konservesindustri er blevet drevet af familiefirmaer i form af små og mellemstore virksomheder, hvor ejeren, der har grundlagt virksomheden, eller hans efterkommere har været ledere, hvilket har gjort det muligt at bevare de håndværksmæssige fremstillingsmetoder. Denne langvarige forarbejdningstradition i Andalusien, der er videreført ved, at den håndværksmæssige kunnen er gået i arv fra far til søn, sikrer, at arbejdet udføres på ekspertvis.

Henvisning til offentliggørelsen af varespecifikationen:

(Artikel 5, stk. 7, i forordning (EF) nr. 510/2006)

Den fulde tekst til varespecifikationen for betegnelsen kan findes på følgende link:

http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/Pliego_modificado_Caballa.pdf

eller

ved at gå direkte ind på Consejería de Agricultura, Pesca y Medio Ambiente's websted (http://www.juntadeandalucia.es/agriculturaypesca/portal), og følge tråden: »Industrias Agroalimentarias«/»Calidad y Promoción«/»Denominaciones de Calidad«/»Otros Productos«. Varespecifikationen findes under navnet på kvalitetsbetegnelsen.

(1) EUT L 93 af 31.3.2006, s. 12.